ddrg/super_eurlex huggingface dataset:
Úradný vestník L 007 , 11/01/2003 S. 0090 - 0090



Rozhodnutie Komisie z 10. januára 2003, ktorým sa mení a dopĺňa rozhodnutie 2002/613/ES o schválených centrách pre zber spermy v Slovinsku (oznámené pod číslom dokumentu C (2002) 5564) (Text s významom pre EHP) (2003/15/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/429/EHS z 26. júna 1990 o požiadavkách zdravia zvierat uplatniteľných na obchod a dovoz spermy z domácich ošípaných vo vnútri spoločenstva [1], naposledy zmenenú a doplnenú rozhodnutím Komisie 2000/39/ES [2], a najmä na jej článok 7 ods. 1 a článok 8 ods. 1, keďže: (1) Rozhodnutie Komisie 2002/613/ES [3] zriaďuje zoznam tretích krajín, z ktorých môžu členské štáty povoliť dovoz spermy z domácich ošípaných a zoznam centier pre zber spermy tretích krajín, ktoré majú povolený vývoz do spoločenstva. (2) Na základe misií Komisie a vo svetle dosiahnutých výsledkov so zreteľom na zdravie zvierat by Slovinsko malo byť zaradené do zoznamu tretích krajín, z ktorých je dovoz povolený podľa rozhodnutia 2002/613/ES. (3) Príslušné veterinárne úrady Slovinska zaslali zoznam centier pre zber spermy, ktoré boli úradne schválené pre vývoz spermy ošípaných do spoločenstva. (4) Príslušné veterinárne úrady Slovinska zabezpečili Komisii záruky týkajúce sa súladu s požiadavkami uvedené v článku 8 smernice 90/429/EHS a tiež úradne schválili príslušné centrá pre zber spermy týkajúce sa vývozu do spoločenstva. (5) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 2002/613/ES sa mení a dopĺňa takto: a) Slovinsko sa pridáva do prílohy II; b) Slovinsko sa pridáva do nadpisu prílohy IV; c) nasledovná tabuľka je do prílohy V vložená pre Slovinsko: ISO | Schvaľovacie číslo | Názov a adresa schváleného centra | SLOVINSKO SI | SI 593 | Zhromažďovacie centrum spermy hovädzieho dobytka, Murska Sobota; Slovinská komora pre poľnohospodárstvo a lesníctvo, Poľnohospodárske a lesnícke centrum Murska Sobota Štefana Kovača 40 | SI | SI 594 | Zhromažďovacie centrum spermy hovädzieho dobytka, Ptuj; Slovinská komora pre poľnohospodárstvo a lesníctvo, Poľnohospodárske a lesnícke centrum Ptuj Ormoška cesta 28 2250 Ptuj | Článok 2 Toto rozhodnutie sa uplatňuje od 31. januára 2003. Článok 3 Toto rozhodnutie je adresované členským štátom. V Bruseli 10. januára 2003 Za Komisiu David Byrne člen Komisie [1] Ú. v. ES L 224, 18.8.1990, s. 62. [2] Ú. v. ES L 13, 19.1.2000, s. 21. [3] Ú. v. ES L 196, 25.7.2002, s. 45. --------------------------------------------------
Úradný vestník L 023 , 28/01/2003 S. 0026 - 0027



Rozhodnutie Komisie z 24. januára 2003, ktorým sa mení a dopĺňa rozhodnutie 95/340/ES so zreteľom na zahrnutie Holandských Antíl do predbežného zoznamu tretích krajín, z ktorých členské štáty povoľujú dovoz mlieka a mliečnych výrobkov (oznámené pod číslom dokumentu C(2003) 323)) (Text s významom pre EHP) (2003/58/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/46/EHS zo 16. júna 1992, ktorou sa ustanovujú zdravotné požiadavky na výrobu surového mlieka, tepelne ošetreného mlieka a mliečnych výrobkov a ich uvádzanie na trh [1], naposledy zmenenú a doplnenú smernicou 96/23/ES [2], najmä na jej článok 23 ods. 3; keďže: (1) Rozhodnutím Komisie 95/340/ES [3], naposledy zmeneným a doplneným rozhodnutím 2001/743/ES [4], sa vytvára predbežný zoznam tretích krajín, z ktorých členské štáty povoľujú dovozy mlieka a mliečnych výrobkov. (2) Holandské Antily požiadali o povolenie dovážať mlieko a mliečne výrobky do spoločenstva. (3) Poskytnuté informácie a záruky boli vyhodnotené kladne, najmä s prihliadnutím na to, že všetko surové mlieko, tepelne ošetrené mlieko a mliečne výrobky používané povolenými prevádzkarňami na Holandských Antilách pri spracovaní konečných mliečnych výrobkov budú pochádzať výhradne z prevádzkarní, ktoré sa nachádzajú v tretích krajinách, schválených pre dovoz mlieka a mliečnych výrobkov do spoločenstva alebo do členských štátov a bude k nim priložené osvedčenie podľa rozhodnutia Komisie 95/343/ES z 27. júla 1995,ktorým sa stanovujú vzory zdravotných osvedčení pre dovoz z tretích krajín tepelne ošetreného mlieka, mliečnych výrobkov a surového mlieka pre ľudskú spotrebu s určením na prijatie v zbernom stredisku, štandardizačnom stredisku, prevádzkarni na ošetrenie alebo prevádzkarni na spracovanie [5], naposledy zmeneného a doplneného rozhodnutím 97/115/ES [6]. (4) Rozhodnutie 95/340/ES by sa preto malo v súlade s tým zmeniť a doplniť. (5) Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 95/340/ES sa mení a dopĺňa v súlade s prílohou k tomuto rozhodnutiu. Článok 2 Toto rozhodnutie sa uplatňuje od 31. januára 2003. Článok 3 Toto rozhodnutie je adresované členským štátom. V Bruseli 24. januára 2003 Za Komisiu David Byrne člen Komisie [1] Ú. v. ES L 268, 14.9.1992, s. 1. [2] Ú. v. ES L 125, 23.5.1996, s. 10. [3] Ú. v. ES L 200, 24.8.1995, s. 38. [4] Ú. v. ES L 278, 23.10.2001, s. 32. [5] Ú. v. ES L 200, 24.8.1995, s. 52. [6] Ú. v. ES L 42, 13.2.1997, s. 16. -------------------------------------------------- PRÍLOHA V prílohe sa v abecednom poradí kódu ISO vkladá tento text: "Kód ISO tretej krajiny | Tretia krajina | Časť A Článok 1: surové mlieko/výrobok | Časť B Článok 2:ošetrenie – jednorázová pasterizácia) | Časť C Článok 3:ošetrenie – viac než jednorázová pasterizácia) | AN | Holandské Antily | 0 | 0 | +" | --------------------------------------------------
Úradný vestník L 016 , 22/01/2003 S. 0023 - 0057



Rozhodnutie Rady z 22. januára 2002 o podpísaní a predbežnom uplatňovaní Dohody medzi Európskym spoločenstvom a Laoskou ľudovodemokratickou republikou o obchode s textilnými výrobkami parafovanej v Bruseli 3. decembra 2001 (2003/46/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 133 v spojení s prvou vetou prvého pododseku jej článku 300 ods. 2, so zreteľom na návrh Komisie [1], keďže: (1) Komisia v mene spoločenstva dojednala s Laoskou ľudovodemokratickou republikou dohodu o obchode s textilnými výrobkami. (2) Dohoda bola parafovaná 3. decembra 2001. (3) S výhradou jej možného uzatvorenia v neskorší dátum by sa dohoda mala podpísať v mene spoločenstva. (4) Je primerané túto dohodu s výhradou vzájomnosti predbežne uplatňovať od 1. januára 2002 až do ukončenia príslušných postupov na jej formálne uzatvorenie, ROZHODLA TAKTO: Článok 1 Podpísanie Dohody medzi Európskym spoločenstvom a Laoskou ľudovodemokratickou republikou o obchode s textilnými výrobkami sa týmto schvaľuje v mene spoločenstva s výhradou rozhodnutia Rady o uzatvorení uvedenej dohody. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody v mene spoločenstva s výhradou jej uzatvorenia. Článok 3 S výhradou vzájomnosti sa dohoda predbežne uplatňuje od 1. januára 2002 až do ukončenia postupov na jej uzatvorenie. V Bruseli 22. januára 2002 Za Radu predseda R. De Rato y Figaredo [1] Návrh z 21. decembra 2000 (zatiaľ neuverejnený v úradnom vestníku). --------------------------------------------------
Úradný vestník L 036 , 12/02/2003 S. 0031 - 0031



Rozhodnutie Rady zo 6. februára 2003, ktoré sa týka uzatvorenia Dohody o vedecko-technickej spolupráci medzi Európskym spoločenstvom a Ukrajinou (2003/96/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej druhý pododsek článku 170, v spojení s článkom 300 ods. 2, prvá veta prvého pododseku a článok 300 ods. 3, prvý pododsek, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Ukrajinou na strane druhej [3] bola podpísaná 16. júna 1994 a nadobudla účinnosť 1. marca 1998. (2) Spoločná stratégia Európskej rady (1999/877/CFSP) o Ukrajine [4] bola prijatá 11. decembra 1999 na zasadaní Európskej rady v Helsinkách. (3) Európske spoločenstvo a Ukrajina vyvíjajú špecifické RTD programy v oblastiach spoločného záujmu. Na základe predchádzajúcej skúsenosti, obidve strany vyjadrili prianie vytvoriť hlbší a širší rámec vykonávania vedecko-technickej spolupráce. Táto dohoda o spolupráci v oblasti vedy a techniky tvorí súčasť globálnej spolupráce medzi Európskym spoločenstvom a Ukrajinou. (4) Rozhodnutím z 8. októbra 2001 Rada oprávnila Komisiu rokovať v mene Európskeho spoločenstva o Dohode o vedecko-technickej spolupráci medzi Európskym spoločenstvom a Ukrajinou. Výsledky rokovaní, vedené v súlade s rokovacími smernicami, sú v priloženej dohode a dvoch prílohách k nej. (5) Dohoda bola podpísaná 4. júla 2002 v Kodani. (6) Dohoda by mala byť schválená, ROZHODLA TAKTO: Článok 1 Dohoda o vedecko-technickej spolupráci medzi Európskym spoločenstvom a Ukrajinou sa týmto schvaľuje v mene spoločenstva. Znenie dohody a dve prílohy k nej sú pripojené k tomuto rozhodnutiu Článok 2 Predseda Rady poskytne v mene spoločenstva oznámenie ustanovené v článku 12 dohody. V Bruseli 6. februára 2003 Za Radu predseda P. Efthymiou [1] Návrh z 11.10.2002 (doteraz neuverejnené v Úradnom vestníku). [2] Stanovisko doručené 17. decembra 2002 (doteraz neuverejnené v Úradnom vestníku). [3] Ú. v. ES L 49, 19.2.1998, s. 3. [4] Ú. v. ES L 331, 23.12.1999, s. 1. --------------------------------------------------
Úradný vestník L 025 , 30/01/2003 S. 0042 - 0042



Rozhodnutie Komisie z 28. januára 2003, ktorým sa predlžuje obdobie uvedené v článku 21 ods. 3 smernice Rady 2002/56/ES o obchodovaní so sadivom zemiakov, ktorá oprávňuje členské štáty predĺžiť obdobie platnosti rozhodnutí týkajúcich sa rovnocennosti sadiva zemiakov z tretích krajín (oznámené pod číslom dokumentu C(2003) 351) (Text s významom pre EHP) (2003/66/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 2002/56/ES z 13. júna 2002 o obchodovaní so sadivom zemiakov [1], najmä na jej druhý pododsek článku 21 ods. 3, keďže: (1) Smernica 2002/56/ES ustanovuje, že od určitých dátumov členské štáty nesmú naďalej sami určovať rovnocennosť sadiva zemiakov zozbieraného v tretích krajinách so sadivom zemiakov zozbieraným v spoločenstve a či je v súlade s touto smernicou. (2) Doteraz ešte nebolo ukončené potvrdzovanie rovnocennosti sadiva zemiakov zo všetkých dotknutých tretích štátov so sadivom zemiakov spoločenstva, smernica 2002/56/ES povoľuje členským štátom predĺžiť platnosť rozhodnutí o rovnocennosti, ktoré už prijali ohľadne sadiva zemiakov z určitých tretích krajín, ktoré sa nepovažuje za sadivo rovnocenné so sadivom spoločenstva, do 31. marca 2002. (3) Pre nedostatok pravidiel spoločenstva ohľadne rovnocennosti sadiva zemiakov zozbieraného v tretích krajinách so sadivom zemiakov zozbieraným v spoločenstve, oprávnenie predĺžiť obdobie platnosti rozhodnutí o rovnocennosti udelené členským štátom smernicou 2002/56/ES by sa malo predĺžiť. (4) Opatrenia ustanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TOTO ROZHODNUTIE: Článok 1 V prvom pododseku článku 21 ods. 3 smernice 2002/56/ES sa dátum "31. marca 2002" nahrádza dátumom "31. marca 2005". Článok 2 Toto rozhodnutie je adresované členským štátom. V Bruseli 28. januára 2003 Za Komisiu David Byrne člen Komisie [1] Ú. v. ES L 193, 20.7.2002, s. 60. --------------------------------------------------
Úradný vestník L 069 , 13/03/2003 S. 0025 - 0026



Rozhodnutie Rady z 27. februára 2003, ktorým sa mení a dopĺňa rozhodnutie 2000/265/ES, ktorým sa stanovuje finančné nariadenie upravujúce rozpočtové hľadiská správy vykonávanej námestníkom generálneho tajomníka Rady pre zmluvy, ktoré uzaviera v zastúpení niektorých členských štátov a ktoré sa týkajú riadenia a fungovania komunikačnej infraštruktúry pre schengenské prostredie ("Sisnet") (2003/171/ES) RADA EURÓPSKEJ ÚNIE, so zreteľom na prvú vetu druhého pododseku článku 2 ods. 1 protokolu tvoriaceho prílohu k Zmluve o Európskej únii a Zmluve o založení Európskeho spoločenstva o začlenení schengenského acquis do rámca Európskej únie (ďalej len "Schengenský protokol"), keďže: (1) Rozhodnutím 1999/870/ES [1] sa zástupca generálneho tajomníka Rady splnomocňuje, aby v súvislosti so začlenením schengenského acquis do rámca Európskej únie konal ako zástupca určitých členských štátov na účely uzatvárania zmlúv týkajúcich sa zriadenia a fungovania komunikačnej infraštruktúry pre schengenské prostredie "Sisnet" a aby tieto zmluvy spravoval. (2) Finančné záväzky vyplývajúce z týchto zmlúv nejdú na ťarchu všeobecného rozpočtu Európskej únie. Preto sa neuplatnia ustanovenia finančného nariadenia z 21. decembra 1977 použiteľné pre všeobecný rozpočet Európskych spoločenstiev [2]. (3) V súlade s tým bolo rozhodnutím 2000/265/ES [3] prijaté finančné nariadenie, ktoré stanovuje špecifické pravidlá na vymedzenie podrobných postupov pri zostavovaní a realizáciu rozpočtu, ktorý je nevyhnutný na krytie všetkých nákladov vzniknutých pri uzatváraní zmlúv, záväzkov vyplývajúcich z uzavretých zmlúv, pri vymáhaní príspevkov, ktoré majú príslušné štáty platiť a na predkladanie a revíziu účtov. (4) Na základe ustanovení nariadenia (ES, Euratom) č. 1605/2002 – nové Finančné nariadenie Európskych spoločenstiev – boli vykonané niektoré zmeny a doplnenia postupov vnútorných finančných kontrol inštitúcií spoločenstva, ktoré si vyžadujú technické úpravy finančného nariadenia obsiahnutého v rozhodnutí 2000/265/ES. (5) Toto nariadenie predstavuje rozšírenie schengenského acquis v zmysle Schengenského protokolu, ROZHODLA TAKTO: Článok 1 Článok 14 rozhodnutia 2000/265/ES sa nahrádza takto: "Článok 14 Úlohu finančného kontrolóra vykonáva úradník alebo zamestnanec Generálneho sekretariátu Rady vymenovaný na tento účel rozhodnutím zástupcu generálneho tajomníka, ktorý vymedzí podmienky tejto kontroly." Článok 2 1. Toto rozhodnutie sa uplatňuje od 1. januára 2003. 2. Toto rozhodnutie sa uverejní v Úradnom vestníku Európskej únie. V Bruseli 27. februára 2003 Za Radu predseda M. Chrisochoïdis [1] Ú. v. ES L 337, 30.12.1999, s. 41. [2] Prepracované nariadením (ES, Euratom) č. 1605/2002 (Ú. v. ES L 248, 16.9.2002, s. 1). [3] Ú. v. ES L 85, 6.4.2000, s. 12. Rozhodnutie zmenené a doplnené rozhodnutím 2000/664/ES (Ú. v. ES L 278, 31.10.2000, s. 24). --------------------------------------------------
Úradný vestník L 046 , 20/02/2003 S. 0029 - 0029



Rozhodnutie Komisie z 19. februára 2003, ktorým sa po tretíkrát mení a dopĺňa rozhodnutie 2002/308/ES, ktorým sa ustanovujú zoznamy schválených zón a schválených fariem, pokiaľ ide o ochorenie rýb na vírusovú hemoragickú septikémiu (VHS) a infekčnú hematopoetickú nekrózu (IHN), alebo pokiaľ ide o obidve tieto ochorenia (oznámené pod číslom dokumentu C(2003) 558) (Text s významom pre EHP) (2003/114/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry [1], naposledy zmenenú smernicou 98/45/ES [2], najmä na jej článok 6, keďže: (1) Členské štáty, s cieľom získať status schválenej rybej farmy umiestnenej v neschválenej zóne, pokiaľ ide o ochorenie rýb na vírusovú hemoragickú septikémiu (VHS) a infekčnú hematopoetickú nekrózu (IHN), alebo pokiaľ ide o obidve tieto ochorenia, predkladajú vhodné oprávnenia a vnútroštátne pravidlá, ktoré zabezpečujú súlad s podmienkami ustanovenými v smernici 91/67/EHS. (2) Rozhodnutie Komisie 2002/308/ES [3], naposledy zmenené a doplnené rozhodnutím 20002/1005/ES [4], ktorým sa ustanovujú zoznamy schválených zón a schválených rybích fariem umiestnených v neschválených zónach, pokiaľ ide o určité choroby rýb. (3) Nemecko predložilo oprávnenie na status schválenej rybej farmy v neschválenej zóne pre farmu v Bavorsku, vzhľadom na VHS a IHN, tak ako aj vnútroštátne pravidlá, ktoré zabezpečujú súlad s požiadavkami tohto statusu. (4) Oprávnenie bolo podrobne preskúmané Komisiou v spolupráci s expertmi z členských štátov. (5) Dokumentácia poskytnutá Nemeckom, ktorá sa týka dotknutej farmy ukazuje, že táto spĺňa požiadavky článku 6 smernice 91/67/EHS. Táto farma preto získava kvalifikáciu na status schválenej farmy v neschválenej zóne a mala by sa pridať do zoznamu schválených fariem uvedeného v prílohe II k rozhodnutiu 2002/308/ES. (6) Rozhodnutie 2002/308/ES by sa preto malo adekvátne zmeniť a doplniť. (7) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat. PRIJALA TOTO ROZHODNUTIE: Článok 1 V prílohe II k rozhodnutiu 2002/308/ES sa do oddielu 3.5 pridáva táto schválená rybia farma: "6. | Fischzucht Graf Anlage D-87743 Egg an der Günz | Fischzucht Graf GbR Engishausen 64 D-87743 Egg an der Günz" | Článok 2 Toto rozhodnutie je adresované členským štátom. V Bruseli 19. februára 2003 Za Komisiu David Byrne člen Komisie [1] Ú. v. ES L 46, 19.2.1991, s. 1. [2] Ú. v. ES L 189, 3.7.1998, s. 12. [3] Ú. v. ES L 106, 23.4.2002, s. 28. [4] Ú. v. ES L 349, 24.12.2002, s. 109. --------------------------------------------------
Úradný vestník L 066 , 11/03/2003 S. 0049 - 0050



Rozhodnutie Komisie z 10. marca 2003, ktorým sa mení a dopĺňa rozhodnutie 1999/466/ES o založení stád hovädzieho dobytka s oficiálnym statusom bez brucelózy v určitých členských štátoch alebo regiónoch členských štátov (oznámené pod číslom dokumentu C(2003) 731) (Text s významom pre EHP) (2003/164/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS z 26. júna 1964 o zdravotných problémoch zvierat, ktoré ovplyvňujú obchodovanie s hovädzím dobytkom a ošípanými [1], naposledy zmenenú a doplnenú nariadením Komisie (ES) č. 1226/2002 [2], a najmä na prílohu A (II)(7) k uvedenej smernici, keďže: (1) Taliansko predložilo Komisii dokumentáciu potvrdzujúcu súlad so všetkými podmienkami stanovenými v prílohe A (II)(7) k smernici 64/432/EHS a predovšetkým poukazujúcu na to, že na základe výpočtov z 31. decembra každého roku viac ako 99,8 % hovädzích stád v regióne Emilia-Romagna bolo oficiálne uznané za stáda bez brucelózy prinajmenšom po päť za sebou nasledujúcich rokov a že každý kus hovädzieho dobytka sa identifikuje v súlade s právnymi predpismi spoločenstva. (2) V súlade so smernicou 64/432/EHS by preto tento región mal byť následne vyhlásený za región s oficiálnym statusom bez brucelózy. (3) Rozhodnutie Komisie 1999/466/ES [3], naposledy zmenené a doplnené rozhodnutím 2002/588/ES [4], by sa preto malo príslušne zmeniť a doplniť. (4) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha II k rozhodnutiu 1999/466/ES sa nahrádza textom v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 10. marca 2003 Za Komisiu David Byrne člen Komisie [1] Ú. v. ES 121, 29.7.1964, s. 1977/64. [2] Ú. v. ES L 179, 9.7.2002, s. 13. [3] Ú. v. ES L 181, 16.7.1999, s. 34. [4] Ú. v. ES L 187, 16.7.2002, s. 52. -------------------------------------------------- PRÍLOHA " „PRÍLOHA II REGIÓNY ČLENSKÝCH ŠTÁTOV OFICIÁLNE VYHLÁSENÉ ZA REGIÓNY BEZ BOVINNEJ BRUCELÓZY Veľká Británia (Spojené kráľovstvo) Provincia Bolzano (Taliansko) Región Emilia Romagna (Taliansko) Ostrovy Pico, Graciosa, Flores a Corvo (autonómny región Azorské ostrovy, Portugalsko).“ " --------------------------------------------------
Úradný vestník L 064 , 07/03/2003 S. 0028 - 0029



Rozhodnutie Rady zo 16. decembra 2002 o podpísaní a uzatvorení Dohody medzi Európskym spoločenstvom a Tureckou republikou o prekurzoroch a chemických látkach často používaných pri nedovolenej výrobe omamných alebo psychotropných látok (2003/155/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v spojení s článkom 300 ods. 2 prvou vetou a článok 300 ods. 4, so zreteľom na návrh Komisie, keďže: (1) 5. apríla 2001 Rada oprávnila Komisiu vyjednať s Tureckom Dohodu o prekurzoroch a chemických látkach často používaných pri nedovolenej výrobe omamných alebo psychotropných látok, ďalej len "dohoda". (2) Spoločenstvo by malo zosilniť kontroly zásielok prekurzorov do Turecka vzhľadom na to, že sa znovu vracajú do spoločenstva vo forme heroínu alebo iných omamných alebo psychotropných látok. (3) Je vhodné, aby Rada oprávnila Komisiu, popri konzultáciách so špeciálnym výborom vymenovaným Radou, schváliť zmeny a doplnky v mene spoločenstva tam, kde dohoda stanovuje, aby boli prijaté spoločnou kontrolnou skupinou, takéto oprávnenie musí však byť limitované na zmeny a doplnky príloh k dohode, len pokiaľ sa takéto zmeny a doplnky týkajú látok už zahrnutých legislatívou spoločenstva, ktorá sa týka prekurzorov drog a chemických látok. (4) Dohoda by sa mala schváliť, ROZHODLA TAKTO: Článok 1 Dohoda medzi Európskym spoločenstvom a Tureckou republikou o prekurzoroch a chemických látkach často používaných pri nedovolenej výrobe omamných alebo psychotropných látok sa týmto schvaľuje v mene spoločenstva. Znenie dohody je pripojené k tomuto rozhodnutiu. Článok 2 1. Spoločenstvo je v spoločnej kontrolnej skupine ustanovenej v článku 9 dohody zastúpené Komisiou podporovanou zástupcami členských štátov. 2. Komisia je oprávnená schváliť, v mene spoločenstva, zmeny a doplnky príloh k dohode schválených spoločnou kontrolnou skupinou podľa postupu stanoveného v článku 10 dohody. Komisia je pri vykonávaní tejto úlohy podporovaná špeciálnym výborom vymenovaným Radou s pokynmi na vytvorenie spoločnej pozície. 3. Oprávnenie uvedené v odseku 2 je limitované na tie látky, ktoré sú už zahrnuté príslušnou legislatívou spoločenstva, ktorá sa týka prekurzorov drog a chemických látok. Článok 3 Predseda Rady je týmto oprávnený vymenovať osoby poverené podpísaním dohody. Článok 4 Predseda Rady vykonáva v mene spoločenstva výmenu dokumentov ustanovených v článku 12 dohody [1]. Článok 5 Toto rozhodnutie sa uverejní v Úradnom vestníku Európskej únie. V Bruseli 16. decembra 2002 Za Radu predseda M. Fischer Boel [1] Dátum nadobudnutia účinnosti dohody bude uverejnený v Úradnom vestníku Európskej únie Generálnym sekretariátom Rady. --------------------------------------------------
Úradný vestník L 065 , 08/03/2003 S. 0026 - 0026

Úradný vestník 038 E , 12/02/2004 S. 0280 - 0280



Rozhodnutie Európskeho parlamentu z 15. januára 2003 o vymenovaní Európskeho ombudsmana [1] (2003/158/ES, Euratom) EURÓPSKY PARLAMENT, so zreteľom na Zmluvu o založení Európskeho spoločenstva, najmä na článok 21 druhý odsek a článok 195, so zreteľom na Zmluvu o založení Európskeho spoločenstva pre atómovú energiu, najmä na jej článok 107d, so zreteľom na rozhodnutie z 9. marca 1994 o nariadeniach a všeobecných podmienkach pre riadenie výkonu povinností ombudsmana [2], naposledy zmenené a doplnené rozhodnutím zo 14. marca 2002 [3], so zreteľom na pravidlo 177 jeho rokovacieho poriadku, so zreteľom na výzvu na predkladanie kandidátov [4], so zreteľom na hlasovanie zo 14. a 15. januára 2003, ROZHODLA TAKTO: P. Nikiforos DIAMANDOUROS sa vymenúva za Európskeho ombudsmana s účinnosťou od 1. apríla 2003. V Štrasburgu 15. januára 2003 Za Európsky parlament predseda P. Cox [1] Toto rozhodnutie ruší a nahrádza rozhodnutie 2002/103/ES, Euratom Európskeho parlametnu (Ú. v. EÚ L 43, 18.2.2003, s. 43). [2] Ú. v. ES L 113, 4.5.1994, s. 15. [3] Ú. v. ES L 92, 9.4.2002, s. 13. [4] Ú. v. ES C 213, 7.9.2002, s. 10 --------------------------------------------------